Държавен вестник, бр. 62, 2013 г., стр. 5

БРОЙ  62	
Д Ъ Р Ж А В Е Н  В Е С Т Н И К 	
СТР.  5  
на билет за лов и за извършване на адми-
нистративната услуга по издаване и заверка 
на билет за лов, като трите услуги са ди-
ференцирани спрямо тяхната насоченост и 
характерни особености. Твърди, че таксата 
по чл. 28, ал. 5 ЗЛОД се предвижда за фор-
малното извършване на административната 
услуга по издаване и заверка на билета за 
лов и включва оперативните и материалните 
аспекти по осъществяване на тази дейност. В 
становището си Върховният административен 
съд излага доводи в подкрепа на искането, 
като поддържа, че с разпоредбите на ал. 2 и 5 
на чл. 28 ЗЛОД е предвидено заплащането на 
две такси – първата за издаване и за заверка 
на билети за лов, а втората – за извършване 
на административната услуга по издаване и 
заверка на билети за лов. Счита, че оспорената 
разпоредба влиза в противоречие с принципа 
за правовата държава, прокламиран в чл. 4, 
ал. 1 от Конституцията, защото изкуствено са 
предвидени две отделни такси за извършване 
на една и съща административна услуга, като 
таксата по оспорената разпоредба придобива 
по-скоро характер на допълнително данъчно 
задължение. Алтернативно се излагат и доводи 
за обратната теза, според която оспорената 
разпоредба е съобразена с Конституцията, тъй 
като неясната редакция на чл. 28, ал. 5 ЗЛОД 
следва да се възприеме като доуточнение за 
отделните видове такси. В становището си 
Българският ловно-рибарски съюз намира 
за противоконституционна неоспорената в 
искането ал. 2 на чл. 28 ЗЛОД.
Съдът, като прецени доводите на вносителя 
в искането и тези на заинтересованите стра-
ни, за да се произнесе, взе предвид следното:
Съгласно оспорената разпоредба на чл. 28, 
ал. 5 ЗЛОД за извършване на административ-
ната услуга по издаване и заверка на билети 
за лов се заплаща такса в размер, определен с 
тарифа на Министерския съвет, която постъпва 
в съответното държавно горско стопанство или 
държавно ловно стопанство. Тя е създадена с 
§ 16, т. 11 от преходните и заключителните 
разпоредби на Закона за горите (ЗГ) (обн., ДВ, 
бр. 19 от 2011 г., последно изм. и доп., бр. 27 от 
2013 г.). В мотивите към законопроекта липсват 
такива за необходимостта от въвеждането на 
нова такса, а обратно – общо в мотивите е 
записано, че са предвидени мерки за намаля-
ване на административната тежест. Видно от 
стенографските дневници от заседанието на 
Народното събрание от 18.02.2011 г., в което е 
гласуван на второ четене Законът за горите, § 16 
от преходните и заключителните разпоредби е 
приет без разисквания и дебати в редакцията 
на комисията по допълнителния є доклад.
Придобиването на право на лов от пъл-
нолетни граждани става след завършване на 
специализиран курс, включващ теоретична и 
практическа подготовка, и успешно полагане 
на теоретичен и практически изпит (чл. 22 
ЗЛОД). За упражняване на придобитото пра-
во на ловуване законът изисква гражданите 
да притежават членска карта и билет за лов, 
заверени за съответната календарна година, 
както и разрешително за лов (чл. 23, ал. 1 
ЗЛОД). За полагането на изпит за придобиване 
на право на лов, за издаване на билети за лов 
и за заверка на билетите за лов гражданите 
са длъжни съгласно чл. 28, ал. 2 ЗЛОД да 
заплащат такси в размер, определен с тарифа 
на Министерския съвет. Поради наличието 
на три различни услуги по чл. 28, ал. 2 ЗЛОД 
и влагането в тях на различни по естество и 
обем разходи Министерският съвет за всяка 
от услугите с Тарифа за определяне на так-
сите, които се събират по Закона за лова и 
опазване на дивеча – приложение № 1 към 
чл. 1 на ПМС № 283 от 2000 г. (обн., ДВ, бр. 2 
от 2001 г.; последно доп., бр. 58 от 2012 г.) е 
определил 35 лв. за теоретичен изпит и 25 лв. 
за практически изпит; 100 лв. за издаване на 
билет за лов и годишна такса от 15 лв. за 
заверка на билет за лов. Получените средства 
от събирането на тези услуги съгласно чл. 28, 
ал. 4 ЗЛОД постъпват в бюджета на Изпъл-
нителната агенция по горите и се разходват 
за финансиране на дейностите по управление, 
стопанисване, опазване и охрана на дивеча. 
На основание оспорената разпоредба на чл. 28, 
ал. 5 ЗЛОД е създадена нова ал. 3 на чл. 2 
от тарифата (ДВ, бр. 58 от 2012 г.), с която 
е определен размерът на таксата за админи-
стративната услуга по издаване на билет за 
лов и заверка на билет за лов на 2 лв.
Таксите са финансово плащане, дължи-
мо на държавата или общините по повод 
на предоставяни от тях дейности и услуги 
на юридически лица и граждани. Както 
вече е имал възможността да се произнесе 
Конституционният съд в Решение № 11 от 
1.07.2003 г. по к. д. № 9 от 2003 г., в теорията 
на финансите таксата се схваща като плащане 
в полза на държавния бюджет от физическо 
или юридическо лице за извършено действие 
или за оказана му някаква услуга от държавен 
или общински орган. Съгласно чл. 60, ал. 1 
от Конституцията гражданите са длъжни да 
плащат данъци и такси, установени със закон, 
съобразно техните доходи и имущество. За 
разлика от данъците, които са невъзвращаеми 
финансови задължения на гражданите и срещу 
заплащането им те не получават услуга или 
не се удовлетворяват техни искания, същест-
веният отличителен елемент при таксите е, че 
те винаги се заплащат заради получаването 
на някаква обслужваща дейност или услуга. 
Дейността или услугата не представляват 
насрещна престация, а елемент от фактиче-
ския състав на таксата. В своята практика 
Конституционният съд следва разбирането, 
че разграничителният белег между данък и 
такса е елементът услуга, че основание за 
плащане на таксата е ползването на услуга 
или предизвикване на действие на държавен 
орган в полза на платеца на таксата и че 
поначало таксата се заплаща срещу извър-
шена услуга и размерът се определя с оглед